बक्सर। बिहार पंचायत-नगर प्रारंभिक शिक्षक संघ के तत्वावधान में नियोजित शिक्षकों की एक बैठक शुक्रवार को बुनियादी स्कूल में की गई, जिसकी अध्यक्षता जिलाध्यक्ष केडी सिंह व संचालन ओम प्रकाश कुशवाहा ने की। शिक्षकों ने कहा कि जिले के हजारों शिक्षक डीपीई कोर्स व छह माह का संवर्धन कार्यक्रम पूरा कर लिये हैं। इसके बाद भी उन्हें प्रशिक्षित होने का प्रमाणपत्र नहीं दिया गया। संघ के प्रदेश उपाध्यक्ष अरविंद यादव ने जिला शिक्षा अधिकारी से यथाशीघ्र प्रमाण पत्र वितरित करने की मांग की।